52. schôdza NR SR - 5.deň - A. dopoludnia
Dátum: 2026-06-01
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Ďakujem veľmi pekne, ctení kolegovia, ctené kolegyne. Pozdravujem aj návštevy na balkóne, ktorý tu máme z východu. Pozdravujem a vítam aj piatich poslancov vládnej koalície, ktorí sa rozhodli prísť v pondelok do roboty. To je podľa mňa úspech. Zatlieskajme im, kolegom. Pracovný deň, pondelok. Máme 11:10 takmer, kým občania Slovenskej republiky musia byť už dávno, už pár hodín v robote, musia sedieť za tým pásom alebo musia poctivo si odrábať. Áno, napríklad aj tie langoše alebo matky samoživiteľky. Alebo naše ošetrovateľky, zdravotníci. Policajti, hasiči, títo všetci ľudia sú v práci. A zďaleka nemajú takéto platy ako vládni poslanci, ktorí sú tu piati v pracovný deň. Možno sa pýtate, občania Slovenskej republiky, prečo len piati sú v práci? Prečo nie sú viacerí? No je to preto, pretože vládni poslanci si odsúhlasili, že dnes sa nebude hlasovať. To znamená, že keď sa dnes nebude hlasovať, im stačí, že prídu potichučky na chodbe, podpíšu sa na prezenčnú listinu, tvária sa pred verejnosťou, tvária sa pred vedením Národnej rady, že sú v práci, tvária sa pred svojimi: Čím žiješ, čo robia? Ale potom idú preč, dajú si v bufete tresku, rožok. A idú domov. A 500 € zarobených. To je biznis, čo? Vážení občania Slovenskej republiky. Predstavte si, že vy ste týchto ľudí volili do Národnej rady Slovenskej republiky. A boli ste oklamaní, pretože vy ste stáli na tom mítingu napríklad HLAS-u. Ja si pamätám tie mítingy HLAS-u v centrách miest, kde Peter Pellegrini chodil v takom peknom tričku. A rozprával, ako oni tu prinesú poriadok, ako oni konečne zatočia s tým chaosom, ktorý tu je, ako budú prijímať zákony pre ľudí, ako pomôžu občanom Slovenskej republiky. Áno, aj vám. Tí, ktorí ste tam stáli, tak tí politici, ktorí tu dnes nie sú, a len tí, čo tu musia byť, tu sú, lebo držia nejakú službu. Tak tí vám sľubovali, ako pre vás budú pracovať. A dnešná realita je aká? Dnešná realita je taká, že tu sedia piati zo 78 poslancov, ktorí by tu mali byť, ktorí by tu mali argumentovať, ktorí by tu mali odpovedať na otázky opozičných kolegov a ktorí by mali vysvetľovať, prečo idete zvyšovať pokuty trojnásobne občanom Slovenskej republiky. Prečo sa k tomu neprihlásite? Prečo nevysvetlíte: Áno, proste sa nám to nepáči. Potrebujeme zdrať tých ľudí na Slovensku. Lebo jednoducho sú pokuty nízke. Nikto nič. Sedia, rozprávajú sa medzi sebou, sťažujú sa, že si schválili taký rokovací poriadok, že sa môžeme opätovne prihlasovať a môžeme využívať svoj čas, ktorý máme ešte zatiaľ. Uvidíme, ako to bude o týždeň, o dva, o mesiac. Nepostavil sa ani jeden minister, ktorý tu bol v piatok. Bol tu minister Šaško, bola tu ministerka Saková, teraz tu je Šutaj Eštok, minister vnútra, a nepovedali k tomu ani jedno slovo. Občania, ich voliči očakávali, že tu budú rokovať a prinášať zákony, ktoré im pomôžu. Na základe tých billboardov, kde hovorili: Že chcete nižšie ceny potravín? Voľte HLAS. Chcete nižšie ceny energií? Voľte HLAS. A aká je realita? Oklamali ich. To, čo nám hovoria ľudia po Slovensku, že oni volajú SMER a HLAS smrad a hlad. Prepáčte, že tak to musím povedať. Ale toto hovoria ľudia, voliči, vaši voliči. Ani lacnejšie ceny energií, ani lacnejšie ceny potravín, všetko išlo hore, benzín, nafta, už ani tá rozprávka o tej lacnej ruskej rope nesedí, pretože Poliaci, Česi, Maďari tankujú lacnejšie. A ten paradox, že tí Maďari, ktorí vlastnia ten Slovnaft, tankujú lacnejšie, majú z toho zisky, pretože všetky tie zisky v podstate idú, väčšina z nich ide do Maďarska. A namiesto toho, aby minister financií, ktorý tu vyplakáva, ako sa máme zle, ako treba šetriť, konsolidovať, tak namiesto toho, aby zdanil ten Slovnaft, ktorý na tom zarába, tak on povie, že on nemá na to páky, že on sa ešte bude rozprávať s tým Slovnaftom, že on to ešte nejako nejakým spôsobom vydobije. Lenže 2023 rok nič, 2024 rok nič, 2025 nič, máme 2026 leto. A Kamenický stále nič. Pamätáte si sľuby policajtom, ktoré tu dával minister vnútra Šutaj Eštok? Ako on sa bude biť za ich platy? Ako on položí hlavu na klát a cez neho vlak nejde, kým nezvýšia tie platy? Čo tým policajtom dal ten minister vnútra? Okrem toho, že máme štvrté výlepy policajných áut a už človek, keď príde, tak ani nevie, ktoré auto je polícia, ktoré auto je pohrebák a ktoré auto je nejaký, ja neviem, šerif. Čo ste dali? Aké služby ste dali tým ľuďom, tým občanom? Čo funguje lepšie na Slovensku? Ja nemám pocit, že tí občania sa majú lepšie. Ja nemám pocit, že by ste prišli s nejakým protinávrhom a povedali: „Dobre, ideme zvyšovať pokuty trojnásobne, ale budete tu mať lepšie služby. Budete sa cítiť bezpečnejšie. Bude v uliciach viacej policajtov. Budeme vám viac pomáhať. Nemusíte sa báť.“ Nie, vy proste prídete a na drzáka si zvýšite trojnásobné pokuty. A čo? Veď ja som minister, veď ja môžem. A čo? Z tohto miesta chcem Ako, viac je policajtov. Budeme vám viac pomáhať. Nemusíte sa báť. Nie, vy proste prídete a na drzáka si zvýšite trojnásobné pokuty. A čo? Veď ja som minister, veď ja môžem. A čo? Z tohto miesta chcem upozorniť všetkých občanov Slovenskej republiky, že od 1. 6., kedy bude tento zákon, ktorý šikanuje ľudí, prijatý a odkedy bude v platnosti, tak všetci, ktorí budete platiť pokuty od 1. 6., poďakujte sa tuná sediacemu ministrovi alebo stojacemu ministrovi vnútra Matúšovi Šutajovi Eštokovi. Každý z vás, ktorí budete platiť vyššiu pokutu, poďakujte sa, môžete to dať do obálky, ten bloček, a poslať tuná na centrálu HLAS-u a poďakovať sa, že títo ľudia vám zvyšujú ešte aj tie pokuty. Nedost, že vám zvýšili všetky poplatky v potravinách. Na čerpacích staniciach, diaľničné známky, všetky poplatky, keď si idete vybaviť pas, občiansky, idete na kataster, kdekoľvek sa pohnete, všetko vám zvýšili, ale okrem toho vám ešte zvýšia ako bonus pokuty. A ešte tvrdia v tom zákone, že to nemá žiaden vplyv na štátny rozpočet, že to proste nemá žiaden vplyv. Chápete, že oni sú už tak arogantní a tak si myslia, že môžu všetko, že oni už ani nemajú ten chochmes, už nemajú ani tú základnú potrebu napísať do toho zákona pravdu. Dáš si vec? Kolegovia, ktorí tu vystupovali, hovoria o tom a sú to právnici. Sú to právnici, ktorí sa zaoberajú legislatívou. Hovorí to už aj inštitút parlamentný, že tento zákon je protiústavný. V ústave sa jasne hovorí, že je zákaz nútených prác. V ústave je jasných päť podmienok alebo päť výnimiek, kedy sa nevzťahuje to na ústavu. Je tam prvá výnimka pri výkone trestu, ak sú ľudia, ktorí sú vo výkone trestu, alebo je to vo vojenskej službe, alebo pri živočíšnych pohromách. Alebo ak sa to týka ochrany života. Alebo keď je to pri menších obecných službách. Lenže tu sa jasne v tom zákone, ktorý predkladá minister vnútra, vyslovene hovorí, že to nie sú menšie obecné služby, tak ako ten piaty bod v tej ústave. Tak potom je to jasné. Potom je to jasné. Je to nútená práca, ktorú tu chcú oni jednoducho nastaviť, zaviesť, a nemá to žiadne ukotvenie v ústave. Dokonca je to protiústavné. Čiže. Ste na to upozorňovaný, pán minister? Ste na to upozorňovaný, páni a panie vládne koaličné poslankyne? A vy namiesto toho, aby ste niečo urobili, stiahli ten zákon, ospravedlnili sa, išli to riešiť s vašimi legislatívcami alebo s parlamentným inštitútom, tak vy tu sedíte a čakáte. Aktuálne dvaja poslanci vládnej koalície tu sedia. 11:18 traja, ten tu musí sedieť. No tak štyria, ospravedlňujem sa. Zo 78 štyria poslanci vládnej koalície. Ďalší moment, na ktorý upozornil môj kolega Július Jakab, je ten, že pri § 211, kedy občania Slovenskej republiky si môžu dožiadať informácie, pretože oni platia tento štát. Oni platia tie inštitúcie z tých daní. Oni platia ministrov, ministerstvá, úradníkov. Tak vy, keď si jednoducho cez § 211 podáte žiadosť o prístup k informáciám akýmkoľvek a vám to nepríde v stanovenej lehote 30 dní alebo vám vôbec nepríde odpoveď, lebo to sú bežné veci, ktoré sa dejú, tak tam sa sadzby pokút nezvyšujú. Tam je to všetko v poriadku. Štát, štátni úradníci, ministerstvá, tí sa nemusia báť, pretože tam majú ochrannú ruku. Občan, ty, keď nedostaneš tú odpoveď, ty proste nepotrebuješ mať z toho nejakú výhodu alebo nepotrebuješ, aby ten štát si to splnil, aby aj ten úradník možno alebo aj to ministerstvo bolo trošku chránené alebo trošku bolo upozornené na to, že haló, to si nemôžeme dovoliť, toto neodpovedať ľuďom. Tu sa sadzby nezvyšujú. Ale akonáhle prekročíte rýchlosť, akonáhle urobíte nejaký priestupok, akýkoľvek, tak tam si zaplatíte, pretože tam sa rozhodli vaši ctení volení zástupcovia vám vyrúbiť trojnásobné pokuty. Čiže napríklad, keď človek zaplatil v minulosti, ešte do toho 1. 6., pokutu 100 €, po novom blúde platí 300 €. Ak platil nejakú pokutu 33 €, po novom 100 €. Ak platil 250 €, teraz bude 750 € platiť. Takto si tu žijeme, dámy a páni. Namiesto toho, opakujem ešte raz, aby tu prišli so zákonmi, ktoré pomáhajú, ktoré zlepšia Slovenskú republiku, ktoré zlepšia služby tým občanom Slovenskej republiky, tak oni tu prichádzajú so zákonmi, ktoré len tých ľudí zdierajú, len tým ľuďom komplikujú život. Ale keď majú myslieť na svoje platy, vtedy si veľmi rýchlo, vtedy si veľmi rýchlo vedia zvýšiť dvojnásobne tie platy. Ak majú pomôcť svojim kamarátom, obvineným, obžalovaným pri rôznej ekonomickej trestnej činnosti, pri korupcii, vtedy veľmi rýchlo vedia prijať legislatívu, aby tých kamošov, oligarchov, sponzorov ochránili. Vtedy expresne rýchlo prídu a prijmú tie zákony a vtedy tu sedia 78. Lebo však treba pomôcť svojim kamarátom, oligarchom, sponzorom. Ale keď treba pomôcť ľuďom, vtedy ich akosi niet. Vtedy akosi zabudnú na to, čo sľubovali na tých námestiach pred voľbami. Je mi to veľmi ľúto. A ver mi, ma mrzí, že ešte stále nejakí občania Slovenskej republiky veria predstaviteľom týchto strán. Či je to SMER, či je to HLAS, či je to SNS. Ale nie všetkým dňom koniec. Ja chcem aj z tohto miesta vyzvať mojich kolegov z opozície, aby sme sa nevzdávali v tomto boji, aby sme ľuďom otvárali oči, aby sme rozprávali o tých veciach, ktoré tu prinášajú do parlamentu, aby si áno, aj občania Slovenskej republiky uvedomili, čo všetko páchajú na nich, aby občan, ktorý dostane pokutu po 1. 6., vedel, kto je za tú pokutu, za to zvýšenie pokuty zodpovedný. A sú to áno, minister vnútra Matúš Eštok a sú to poslanci za stranu SMER, HLAS a SNS, lebo títo chcú ľuďom robiť len zle, len škodiť, ale sami sebe, sami sebe sa chránia, sami sebe platia letenky 12 500 € v keši. Keď sa ich na to niekto opýta, odkiaľ na to máte, to je moja súkromná vec. No tak, keď sa zrazu príde, že majú postavené vily, haciendy niekde na jadranskom pobreží, povedia, že ja som viac ako zákon. Ja si to môžem dovoliť. Čo ma tu šikanujete? Keď odhaľujeme tie svinstvá, tie zlodejiny, tie všetky ich prešľapy, ktoré robia. Ďalší z nich je, keď, pamätáte si možno, vykradli centrálu SMER-u, kde ukradli Ficovi 50 000 € v keši a zlaté mince. Viete, aký bol záver? Že Fico ani nešiel na políciu to nahlásiť. Veď prečo by išiel? Čo tam 50 000 € pre Fica? Na druhej strane, čo by rozprával policajtom, keby sa ho pýtali, odkiaľ má tých 50 000 € a tie zlaté mince? Čo by rozprával tým policajtom? Čo by si musel vymyslieť? Čiže toto sú konkrétne veci. Ďalšia vec, Fico byt. Fico rozpráva ľuďom na Slovensku, že kúpiť si byt je samovražda v Bratislave. Ale Fico si kúpi byt od svojho kamaráta za 500 000 €, byt, ktorý má hodnotu milión €, a byt, ktorý jeho kamarát kúpil pred troma-štyrmi rokmi za 600 000 €. Odkiaľ má? Tu sa bavíme o Šimečkovej mame. Plno rečí o Šimečkovej mame. Prečo sa nebavíme o Ficovom synovi? Odkiaľ má peniaze v keši, aby si bez hypotéky kúpiť luxusné byty v centre Bratislavy? O tom prečo nie je debata? Takže ešte raz, vážení a ctení poslanci vládnej koalície. Pokiaľ vy ste tu sľubovali ľuďom, že im pomôžete a namiesto toho im škodíte, my vám to tu budeme pripomínať. Aj v zmysle nového rokovacieho poriadku, ktorý máme a máme možnosť vystupovať, ešte máme nejaký ten čas, vystúpime a budeme o tom hovoriť. Budeme na to poukazovať, nebojíme sa vás a ja verím, že aj tých ľudí, ktorých ešte stále máte na svojej strane, presvedčíme, zobudíme a otvoríme im oči, aby vás v nasledujúcich voľbách už nevolili, pretože tak, ako ste ich vy oklamali, ich ešte neoklamal nikto. Ďakujem veľmi pekne.